apakah yang menyebabkan febrile fits?
febrile fits ini disebabkan oleh keadaan dimana seorang kanak-kanak mempunyai tahap mendapat sawan yang lebih rendah berbanding biasa jika dia demam. demam ini biasanya disebabkan oleh batuk selesema, sakit kerongkong ataupun apa jua seperti selepas suntikan immunisasi dan sebagainya.   
ianya berlaku pada 10% pada kanak-kanak yang berumur antara 3 bulan dan 5 tahun (satu daripada sepuluh kanak-kanak normal) dan biasanya keadaan ini tidak membahayakan. ia juga biasa berlaku jika adik-beradiknya yang lain juga mengalami febrile fits. biasanya ia berlaku sekali dalam sehari kecuali demam kanak-kanak tersebut tidak terkawal.
ketika berlaku 'febrile fits'. pertamanya baringkan kanak-kanak meniarap dengan kepalanya menoleh ke sisi, jangan sampai hidungnya tertutup dengan kain/tilam. ini adalah untuk mengelakkan dia dari tertelah air liurnya ke paru-paru (amat merbahaya).   
jangan letakkan apa-apa benda di dalam mulut seperti sudu atau benda lain. jauhkan dia dari tempat merbahaya seperti di tangga atau di dapur. bawa kanak-kanak berjumpa doktor secepat mungkin untuk diberikan rawatan bagi demam kanak-kanak tersebut.